CELEX: 62019TN0211
Language: fi
Date: 2019-04-05 00:00:00
Title: asia T-211/19: Kanne 5.4.2019 — Le Pen v. parlamentti

3.6.2019   
            
            
               FI
            
            
               Euroopan unionin virallinen lehti
            
            
               C 187/84
            
         
      Kanne 5.4.2019 — Le Pen v. parlamentti
      (asia T-211/19)
      (2019/C 187/90)
      Oikeudenkäyntikieli: ranska
      
         Asianosaiset
      
      
         Kantaja: Jean-Marie Le Pen (Saint-Cloud, Ranska) (edustaja: asianajaja F. Wagner)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin 12.3.2019 tekemän päätöksen P8_TA-PROV(2019)0136, joka koskee pyyntöä kantajan koskemattomuuden pidättämisestä 2018/2247/(IMM) ja jolla kantajan koskemattomuus pidätetään
               
            
                  —
               
               
                  velvoittamaan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin erioikeuksista ja vapauksista tehdyn pöytäkirjan N:o 7 (EUVL 2010, C 83, s. 266) 9 artiklan, Euroopan parlamentin työjärjestyksen (EUVL 2005, L 44, s. 1) 5 artiklan 1 ja 5 kohdan ja jäsenille osoitettujen tiedonantojen nro 11/2003 ja nro 11/2016 rikkomiseen.
               
            
                  2)
               
               
                  Toinen kanneperuste, joka perustuu menettelyn väärinkäyttöön. Kantaja katsoo, että hyväksyessään kantajan parlamentaarisen koskemattomuuden pidättämisen parlamentti antaa ranskalaiselle tutkintatuomarille oikeuden asettautua ajanjakson 2009–2014 osalta parlamentin pääsihteerin asemaan ja rikkoo siten Euroopan parlamentin jäsenten menettelysääntöjen 68 artiklan 1 kohtaa, jossa mainitulle pääsihteerille annetaan yksinomainen toimivalta perusteettoman edun palautusta koskevien asioiden osalta ja asianomaista parlamentin jäsentä koskevan maksumääräyksen antamisen osalta.
               
            
                  3)
               
               
                  Kolmas kanneperuste, joka koskee harkintavallan väärinkäyttöä, menettelyn väärinkäyttöä ja syytetoimien aloittamista koskevan kohtuullisen määräajan noudattamatta jättämistä. Kantaja väittää, että parlamentti on syyllistynyt menettelyn väärinkäyttöön, joka haittaa kantajan puolustautumisoikeuksien käyttämistä, koska sen takia, että on kulunut lähes kolme toimikautta ilman, että parlamentin pääsihteeri olisi vaatinut todisteita, kantaja ei ole katsonut aiheelliseksi säilyttää todisteita avustajiensa työstä eikä hän näin ollen voi vastata tuomioistuimen kysymyksiin.
               
            
                  4)
               
               
                  Neljäs kanneperuste, joka koskee jäsenille osoitetun tiedonannon nro 11/2016 43 artiklan rikkomista, koska syytetoimien taustalla olevana pyrkimyksenä on hankaloittaa parlamentin yhden pääasiallisen oppositiopuolueen edustajien toimintaa.